 **Kaipolan Vireen sosiaalisen median säännöt:**

Urheiluseuran viestintä tapahtuu tänä päivänä pitkälle sosiaalisen median kanavissa. Se kuuluu kaikille seuratoimijoille, vanhemmille ja etenkin urheilijoille, jotka levittävät omaa tarinaansa seurastamme. Seuramme some-kanavat löytyvät Facebookista, Instagramista, YouTubesta, WhatssApista ja TikTokista.

1. Viestinnän tavoitteena on lisätä ihmisten tietoisuutta Kaipolan Vireen toiminnasta ja saada heidät innostumaan liikkumisesta yleisurheilun kautta.

Tavoitteen mukainen viestintä tuo mukanaan lisää urheilijoita/ aikuisia mukaan toimintaan ja lisää seuratietoisuutta esim. Jämsän kaupungin/ asukkaiden keskuudessa, mikä taas edistää yhteistyötä muiden sidosryhmien kanssa.

2. Viestinnän on oltava Kaipolan Vireen arvojen mukaista, seuran ydintoimintaan kytkeytyvää, positiivista sekä hyvän maun omaista (keskittyä urheiluun, ei asiatonta/ muuta epäurheilijamaista käytöstä). Älä julkaise mitään sellaista, josta voisi olla haittaa seurallemme, urheilijoillemme tai lajimme maineelle.

3. Yhteistyökumppaneiden merkitseminen postauksiin.

- Esim. Noname -urheiluvaatebrändi kisapostauksissa tai muissa tilanteissa, joissa kyseinen yhteistyökumppani on esillä. Myös muiden tilien/ yritysten linkittäminen sopivaa, jos se edistää viestinnällistä tavoitettamme (näkyvyys ja ihmisten sitoutuneisuus) tai se on erikseen sovittu kumppaneiden kanssa. Esim. yhteistyökumppanimme Nonamen kanssa tägää näin: @nonamesport / @nonamesport.global

4. Kuvien/ videoiden/ tekstin selkeys, siisteys ja yhdenmukaisuus.

- Ylläpidetään selkeää kuvaa toiminnastamme. Ennen kuin julkaiset - tarkista kirjoitusvirheet, kuva/ videomateriaalin laatu ja asiayhteys!

Muista pyytää lupa kuvan/sisällön julkaisemiseen kaikilta siinä tunnistettavissa (kasvot näkyvät) olevilta.

5. Avainsanojen aktiivinen käyttö = edistää näkyvyyttä/ tuo uusia käyttäjiä sivuillemme.

- Yleisimpiä avainsanoja: #yleisurheilu #nonamesport #bestpartofyourdays #kaipolanvire #liikunta #seuratoiminta #nuorisoyleisurheilu #kilpaurheilu #urheilu #jämsä #himosjämsä #juoksu #pituus #kolmiloikka #keihäs #pikajuoksu #valmennus #treenit #terveys #yhdessäolo yms. Lisää myös muita asiayhteyteen sopivia avainsanoja!